**รายงาน**

**ผลการจัดซื้อจัดจ้าง**

**ของสำนักงานปลัดกระทรวงแรงงาน**

**ประจำปีงบประมาณ พ.ศ. 2565**

**รายงานผลการจัดซื้อจัดจ้าง ประจำปีงบประมาณ พ.ศ. 2565**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| เดือน | เฉพาะเจาะจง | | ประกวดราคาอิเล็กทรอนิกส์ | | คัดเลือก | | รวม | |
|  | ครั้ง | จำนวนเงิน | ครั้ง | จำนวนเงิน | ครั้ง | จำนวนเงิน | ครั้ง | จำนวนเงิน |
| ตุลาคม 2564 | 29 | 3,517,741.20 | - | - | - | - | 29 | 3,517,741.20 |
| พฤศจิกายน 2564 | 27 | 1,361,090.00 | - | - | - | - | 27 | 1,361,090.00 |
| ธันวาคม 2564 | 40 | 2,486,829.25 | 2 | 14,857,090.90 | - | - | 42 | 17,343,920.15 |
| มกราคม 2565 | 30 | 1,243,070.26 | 4 | 11,693,421.66 | - | - | 34 | 12,936,491.92 |
| กุมภาพันธ์ 2565 | 28 | 1,526,329.27 | 2 | 2,001,156.40 | 2 | 6,424,611.50 | 32 | 9,952,097.17 |
| มีนาคม 2565 | 48 | 2,336,444.45 | 4 | 23,420,000.00 | - | - | 52 | 25,756,444.45 |
| เมษายน 2565 | 22 | 965,830.38 | - | - | 1 | 27,487,589.00 | 23 | 28,453,419.38 |
| พฤษภาคม 2565 | 26 | 1,500,191.61 | 2 | 211,284.00 | - | - | 28 | 1,711,475.61 |
| มิถุนายน 2565 | 45 | 2,674,011.27 | - | - | - | - | 45 | 2,674,011.27 |
| กรกฎาคม 2565 | 44 | 2,523,700.93 | - | - | - | - | 44 | 2,523,700.93 |
| สิงหาคม 2565 | 45 | 4,080,316.33 | - | - | - | - | 45 | 4,080,316.33 |
| กันยายน 2565 | 198 | 15,129,905.54 | - | - | - | - | 198 | 15,129,905.54 |
| รวม | 582 | 39,345,460.49 | 14 | 52,182,952.96 | 3 | 33,912,200.50 | 599 | 125,440,613.95 |

**1. งบประมาณที่ใช้ในการจัดซื้อจัดจ้าง**

**รายงานการวิเคราะห์ผลการจัดซื้อจัดจ้าง ประจำปีงบประมาณ พ.ศ. 2565**

สำนักงานปลัดกระทรวงแรงงานได้จัดทำรายงานการวิเคราะห์ผลการจัดซื้อจัดจ้างประจำปีงบประมาณ พ.ศ. 2565 ของหน่วยงานในสังกัดสำนักงานปลัดกระทรวงแรงงาน (ส่วนกลาง) เพื่อแสดงให้เห็นว่าในรอบปีที่ผ่านมามีผลการดำเนินงานการจัดซื้อจัดจ้างจำแนกตามวิธีการจัดซื้อจัดจ้างเป็นอย่างไร เพื่อให้เป็นไปตามการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Trasparency Assessment : ITA) ของหน่วยงานภาครัฐ ที่กำหนดให้ส่วนราชการได้นำผลการวิเคราะห์ไปปรับปรุงและพัฒนากระบวนการปฏิบัติงาน

ตารางที่ 1 แสดงร้อยละของจำนวนครั้งจำแนกตามวิธีการจัดซื้อจัดจ้าง ประจำปีงบประมาณ พ.ศ. 2565

|  |  |  |  |
| --- | --- | --- | --- |
| งบประมาณ | วิธีการจัดซื้อจัดจ้าง | | |
|  | เฉพาะเจาะจง | ประกวดราคาอิเล็กทรอนิกส์ | คัดเลือก |
| 599 | 582 (97.16) | 14 (2.34) | 3 (0.50) |


ในปีงบประมาณ พ.ศ. 2565 สำนักงานปลัดกระทรวงแรงงาน (ส่วนกลาง) ได้ดำเนินการจัดซื้อจัดจ้างมีจำนวนทั้งสิ้น 599 ครั้ง พบว่าวิธีการจัดซื้อจัดจ้างสูงที่สุด คือ วิธีเฉพาะเจาะจง จำนวน 582 ครั้ง คิดเป็นร้อยละ 97.16 รองลงมาคือ วิธีประกวดราคาอิเล็กทรอนิกส์ (e-bidding) จำนวน 14 ครั้ง คิดเป็นร้อยละ 2.34 และวิธีคัดเลือกจำนวน 3 ครั้ง คิดเป็นร้อยละ 0.50

ตารางที่ 2 แสดงร้อยละงบประมาณจำแนกตามวิธีการจัดซื้อจัดจ้าง ประจำปีงบประมาณ พ.ศ. 2565

|  |  |  |  |
| --- | --- | --- | --- |
| งบประมาณ | วิธีการจัดซื้อจัดจ้าง | | |
|  | เฉพาะเจาะจง | ประกวดราคาอิเล็กทรอนิกส์ | คัดเลือก |
| 125,440,613.95 | 39,345,460.49  (31.37) | 52,182,952.96 (41.60) | 33,912,200.50 (27.03) |

จากตาราง จะเห็นได้ว่างบประมาณในภาพรวมที่ใช้ในการจัดซื้อจัดจ้างของ สำนักงานปลัดกระทรวงแรงงาน จำนวน 125,440,613.95 บาท พบว่างบประมาณที่ใช้ในการจัดซื้อจัดจ้างโดยวิธีประกวดราคาอิเล็กทรอนิกส์ (e-bidding) จำนวนเงินมากที่สุด คือ 52,182,952.96 บาท คิดเป็นร้อยละ 41.60 รองลงมาคือ วิธีเฉพาะเจาะจง เป็นจำนวนเงิน 39,345,460.49 บาท คิดเป็นร้อยละ 31.37 และวิธีคัดเลือก เป็นจำนวนเงิน 33,912,200.50 บาท คิดเป็นร้อยละ 27.03

**2. สรุปรายการที่มีการจัดซื้อจัดจ้าง**



**3. ปัญหา/อุปสรรค**

1. การจัดหาพัสดุในระยะเวลาเร่งด่วนทำให้ต้องมีการวางแผนอยู่เสมอและเสี่ยงต่อการผิดพลาดในการจัดหาพัสดุ
2. การดำเนินการจัดซื้อจัดจ้าง บางโครงการเป็นงานที่ต้องทำเร่งด่วน ส่งผลให้เกิดความเสี่ยงและก่อให้เกิดข้อผิดพลาดในการดำเนินการจัดซื้อจัดจ้างได้
3. ระบบ e - GP หลุดบ่อยต้องบันทึกข้อมูลใหม่ทำให้ปฏิบัติงานไม่ต่อเนื่อง ถ้ามีผู้ใช้จำนวนมากในเวลาเดียวกัน ระบบปฏิบัติการจะช้าต้องใช้ระยะในการปฏิบัติงานนานกว่าปกติส่งผลทำให้อาจไม่ทันตามกำหนดเวลา
4. การจัดทำแผนการจัดซื้อจัดจ้างของหน่วยงานมีความคลาดเคลื่อนเนื่องจากหน่วยงานกลางอนุมัติแผนออกมาล่าช้ากว่าความเป็นจริง ทำให้ต้องใช้เวลาในการจัดเตรียมข้อมูลทำแผนส่งผลต่อ การเบิกจ่ายไม่เป็นไปตามแผนที่กำหนดไว้
5. การปฏิบัติงานด้านพัสดุโดยเฉพาะการจัดซื้อจัดจ้างมีความเสี่ยงดังนั้นจึงจำเป็นต้องมีการฝึกอบรมเจ้าหน้าที่ผู้ปฏิบัติงานเพื่อพัฒนาทักษะในการเรียนรู้

**4. ข้อเสนอแนะ**

1. ติดตามข่าวสารของกรมบัญชีกลางอย่างต่อเนื่อง กรณีต้องการจัดซื้อจัดจ้างเร่งด่วนเมื่อพบปัญหาในการจัดหาพัสดุควรไปติดต่อกับทางกรมบัญชีกลางโดยตรง
2. การจัดซื้อ จัดจ้าง กรณีเร่งด่วน หรือโครงการที่มีจำนวนเงินสูง และมีกำหนดระยะเวลาที่จำกัด จะต้องเตรียมความพร้อมในการดำเนินการให้ทันระยะเวลาที่กำหนด โดยให้จัดทำ Time Line กระบวนการจัดซื้อ และวางแผนสำรองทางอื่นเพิ่มเติม หากการดำเนินการไม่เป็นไปตามที่วางแผนไว้
3. ระบบ e - GP หลุดบ่อย ให้แจ้งปัญหาที่เกิดขึ้น ข้อเสนอแนะที่พบกับกรมบัญชีกลางเพื่อกรมบัญชีกลางรับทราบปัญหาจะได้ปรับปรุงพัฒนาระบบให้มีความเสถียรยิ่งขึ้น
4. เตรียมข้อมูลในการจัดทำแผนเบื้องต้นและศึกษาหาแนวทางโดยเทียบเคียงข้อมูลจากปีที่ผ่านมาเพื่อไม่ให้เกิดความล่าช้าจากการสืบค้นข้อมูล
5. จัดฝึกอบรมเจ้าหน้าที่ผู้ปฏิบัติงานอย่างต่อเนื่องเพื่อให้ปฏิบัติงานได้อย่างถูกต้อง ลดความเสี่ยงและข้อผิดพลาดในการปฏิบัติงาน

**\*\*\*\*\*\*\*\*\*\*\*\*\*\*\*\*\*\*\*\*\*\*\***